એક વાત આપણે સમજવી પડશે કે દરેક ચીજને બુદ્ધિથી સમજવામાં જ ખરો આનંદ છે, લાગણીવશ કે માત્ર મન મનાવવા ખાતર કરાતા નિર્ણયો હમેશા દુઃખ લાવે છે. તમે જયારે સુઈ રહ્યા હોવ ત્યારે માત્ર ઊંઘ અને આરામનો જ વિચાર કરો, જયારે કામ કરી રહ્યા હોવ ત્યારે માત્ર કામનો જ વિચાર કરો. જયારે જમી રહ્યા હોવ ત્યારે માત્ર આહાર પર જ ધ્યાન કેન્દ્રિત કરો, તમે જોશો કે જીવન કેટલું સુંદર છે. તમે પોતાના નાના બાળક સાથે વાત કરી રહ્યા હોવ ત્યારે એનો હાથ પકડીને એને અનુભવો તેના અવાજને શાંતિથી સાંભળો, ધીરજથી તેને જુઓ, તમે જોશો કે એકવાર સમય પણ રોકાઈ જશે તમને અદ્ભુત આનંદ આપવા. સંસારમાં શાંતિ અને સુખ તમારા અભિગમથી આવે છે, મનને જ્યાં ત્યાં દોડાવાથી નહિ. મનની કોઈ નિશ્ચિત ગતિ નથી માટે મનને અવગણો અને વર્તમાનમાં બુદ્ધિથી જીવો.